Ulam dayung Cina

Ulam dayung Cina (Psephurus gladius; : artos: "sturgeon putih"), inggih punika spésiés ulam sampun punah sané riin umum kacunduk ring pedokan Tukad Yangtze miwah Tukad Huangho, Cina. Antuk catetan spésimén langkung saking  tur minab , ulam puniki pinaka silih tunggil spésiés ulam toya ning pinih ageng. Ulam dayung puniki wantah asiki spésiés ring génus Psephurus miwah silih tunggil saking kalih spésiés ulam dayung (Polyodontidae), sané liyané punika ulam dayung Amérika (Polyodon spathula). Ikan dayung Cina punika spésiés sané demen mamigrasi, sané maartos nelahang atenga saking kauripan kelih nyané ring segara, magingsir nuju hulu antuk mataluh.

Ulam dayung Cina sacara resmi kanikayang punah ring warsa 2022, antuk tetengeran galah kapunahan ring warsa 2005, miwah nénten langkung saking 2010, yadiastun sacara pawigunaan sampun punah ring warsa 1993. Hawanan utama populasi ipun tedun kanikayang krana pawangunan bendungan Gezhouba miwah Tiga Ngarai, ngeranayang kakepah-kepah nyané sekaa populasi habitat miwah ngalangin migrasi ulam sané pacang mataluh. Pangejukan ulam sané lebihan talér ngamargiang lakon kabuat ring tedun nyané populasi ipun. Pangejukan ulam dayung Cina sampun wénten saking maabad-abad sané riin, antuk panen nyabran warsa ngantos 25 ton ring dasawarsa 1970-an. Saking dasawarsa 1990-an, spésiés puniki sacara resmi olih Uni Internasional antuk Konservasi Palemahan (IUCN) ngerajing ring indik kaancem kritis, miwah ungkur kacingak urip ring warsa 2003. Sinunggil karya panilikan warsa 2019 rumasuk para ilmuwan saking Institut Panilikan Paulaman Tukad Yangtze ngacunduk pinaka spésiés puniki sampun punah. Kacumpuan sacara resmi indik kawéntenan ulam puniki kacumpuin pinaka sampum punah olih Sekaa Spésialis Sturgéon Komisi Kalangsungan Urip Spésiés IUCN ring 15 Séptémber 2019. Secara resmi terdaftar sebagai spesies punah oleh IUCN pada Juli 2022.

 Pustaka